[bookmark: OLE_LINK1][image: ][image: 100px-Stema_Timisoara]
[image: DIRECTIA POLITIEI LOCALE TIMISOARA RC]ROMÂNIA
CONSILIUL LOCAL AL MUNICIPIULUI TIMIŞOARA
DIRECŢIA POLIŢIEI LOCALE
Număr operator de date cu caracter personal: 5082
Str. Avram Imbroane, nr. 54, 300129 Timişoara; C.I.F. 27872311 
Tel./Fax: +40-256-246112;  E-mail : contact@politialoctm.ro
Web : www.polcomtim.ro 
Nr. 3840/21.06.2017
SC2017-15308/21.06.2017
                                                                                                                                      

                                                                                                                                        A P R O B A T
                                                                                                                                PRIMAR
                                                                                                                                 NICOLAE ROBU


REFERAT

privind modificarea și  completarea anexei la Hotărârea Consiliului Local al Municipiului Timișoara nr. 371/30.10.2007 privind constatarea şi sancţionarea contravenţiilor pe teritoriul Municipiului Timişoara,  modificată si completată prin Hotărârea Consiliului Local al Municipiului Timișoara nr. 206/26.05.2009

Prin Hotărârea Consiliului Local al Municipiului Timişoara nr. 371/30.10.2007, adoptată în data de 30.10.2007 a fost reglementată problematica constatării şi sancţionării contravenţiilor pe teritoriul Municipiului Timişoara.
Pentru a se asigura un climat de siguranță a persoanelor care frecventează zona pietonală a municipiului Timișoara, respectiv pentru a preveni producerea unor incidente ce pot avea urmări grave asupra integrității fizice a persoanelor care circulă în această zonă, primarul municipiului Timișoara a apreciat ca fiind necesară adoptarea unei hotărâri de consiliu local pentru interzicerea folosirii monociclurilor, trotinetelor și a altor mijloace de deplasare similare.
Precizăm că în zona pietonală este restricționat accesul vehiculelor.
[bookmark: _GoBack]De asemenea, în această zonă pătrund și circulă cu viteză persoane care utilizează skateboard-uri, hoverboard-uri, segway, trotinete sau alte mijloace de deplasare de mici dimensiuni, care pun în pericol siguranța pietonilor care se deplasează în zona pietonală, în special a copiilor, ce pot fi cu ușurință vătămați prin coliziunea cu cei care se deplasează utilizând mijloacele menționate mai sus.
Referitor la accesul bicicliștilor în zona pietonală, la intrările în această zonă au fost montate indicatoare rutiere care interzic accesul oricăror vehicule în această zonă.
Prin urmare, pentru a preveni producerea unor evenimente care s-ar putea solda cu vătămarea integrității fizice a persoanelor care se deplasează în zona pietonală, precum și pentru respectarea principiului legalității, propunem următoarele modificări ale anexei la Hotărârii Consiliului Local al Municipiului Timișoara nr. 371, adoptată în data de 30.10.2007, după cum urmează:
-revocarea prevederilor art. 281 alin. 2 și 3 din anexa la Hotărârea Consiliului Local al Municipiului Timișoara nr. 371, adoptată în data de 30.10.2007;
-introducerea unui nou articol, 282, care va avea următorul cuprins:
„1)Se interzice folosirea pe străzile și în piețele destinate promenadei: Piața Victoriei, Piața Libertății, Piața Sfântul Gheorghe, Piața Unirii, Strada Alba-Iulia, Strada Vasile Alecsandri, Strada Mărășești, Strada Eugeniu de Savoya, Strada Gheorghe Lazăr (pe tronsonul cuprins între Strada Emanoil Ungureanu și Piața Unirii), Strada Florimund Mercy, Strada Enrico Caruso, Strada General Praporgescu a oricăror mijloace de locomoție, inclusiv a bicicletelor, tricicletelor, monocicletelor, trotinetelor, skateboard-urilor, hoverboard-urilor, segway-urilor etc. Nu se au în vedere în enumerarea deschisă de mai sus cărucioarele pentru persoane cu dizabilități și cărucioarele pentru copii.
2)Nerespectarea prevederilor alin. 1 constituie contravenție și se sancționează cu amendă contravenţională, după cum urmează:
-400 lei, dacă persoana care folosește mijlocul de locomoție interzis are vârsta între 14 și 16 ani;
-600 lei, dacă persoana care folosește mijlocul de locomoție interzis are vârsta între 16 și 18 ani;
-800 lei, dacă persoana care folosește mijlocul de locomoție interzis are vârsta de peste 18 ani”.

Având în vedere aceste aspecte şi ţinând seama de prevederile art. 2 alin. 2 din O.G. nr. 2/2001 privind regimul juridic al contravenţiilor, potrivit cărora „ prin hotărâri ale autorităţilor administraţiei publice locale sau judeţene se stabilesc şi se sancţionează contravenţii în toate domeniile de activitate pentru care acestora le sunt stabilite atribuţii prin lege, în măsura în care în domeniile respective nu sunt stabilite contravenţii prin legi, ordonanţe sau hotărâri ale Guvernului”, propunem modificarea  şi completarea  Anexei la Hotărârea Consiliului Local nr. 371/30.10.2007 privind constatarea şi sancţionarea contravenţiilor pe teritoriul Municipiului Timişoara, modificată şi completată prin Hotărârea Consiliului Local al Municipiului Timişoara nr. 206/2009, conform Anexei prezentului referat.

